Omastamises ja kelmuses süüdistatava endise haridus- ja teadusministri Mailis Repsi (Keskerakond) kaitsjad vandeadvokaat Paul Keres (pildil) ja advokaat Andri Rohtla üritavad veebruaris algaval kohtuprotsessil tõestada, et nende kaitsealune ei ole rikkumisi toime pannud ja käitus ministeeriumis normiks olnud tavapärase praktika alusel.
Mailis Repsi kaitsjad: pidu restoranis on valitsusele lubatud töövorm
Keres ja Rohtla andsid eile Harju maakohtus kohtuprotsessi eelistungil mõista, et nad soovivad kohtus lükata ümber süüdistuse, justkui oleks Mailis Reps oma sünnipäeval, 13. jaanuaril 2020 pidanud Tallinnas Kadriorus restoranis Mon Repos haridusministeeriumi raha eest koos erakonnakaaslastega oma 45. sünnipäeva pidu.